༄༅༔ ༔རྡོ་རྗེ་དྲག་པོ་རྩལ་གྱི་རྩ་རླུང་དབང་གི་སྦྱིན་སྲེག་བཞུགས་སོ༔ ༔

༄༅༔ ༔ཡུམ་རྡོ་རྗེ་ཕག་མོ་ལ་ཕྱག་འཚལ་ལོ༔ རིག་འཛིན་རྡོ་རྗེ་དྲག་པོ་རྩལ༔ ཡབ་ཡུམ་བསྙེན་པའི་རྟགས་རྫོགས་ནས༔ རྩ་དང་རླུང་ལ་རབ་ཏུ་
སྦྱངས༔ སྤྱི་བོ་བདེ་ཆེན་འཁོར་ལོ་རུ༔ རྡོ་རྗེ་མཁའ་འགྲོ་ཡབ་ཡུམ་དང་༔ མགྲིན་པ་ལོངས་སྤྱོད་འཁོར་ལོ་རུ༔ རིན་ཆེན་ཌཱ་ཀི་ཡབ་ཡུམ་དང་༔ སྙིང་ཁ་ཆོས་ཀྱི་འཁོར་
ལོ་རུ༔ སངས་རྒྱས་མཁའ་འགྲོ་ཡབ་ཡུམ་དང་༔ ལྟེ་བ་སྤྲུལ་པའི་འཁོར་ལོ་རུ༔ པདྨ་ཌཱ་ཀི་ཡབ་ཡུམ་དང་༔ གསང་བ་བདེ་སྐྱོང་འཁོར་ལོ་རུ༔ ཀརྨ་ཌཱ་ཀི་ཡབ་ཡུམ་
དང་༔ སྐུ་མདོག་ཕྱག་མཚན་གཞུང་བཞིན་བསྒོམ༔ སྤྱན་དྲངས་མཆོད་བསྟོད་འཕྲིན་ལས་བསྩལ༔ རྡོ་རྗེ་གསང་བའི་དམ་ཚིག་གིས༔ གསང་སྔགས་གདུང་བའི་སྒྲ་

༄༅༔ ༔འདིས་འབོད༔ ཨོཾ་ཨཱཿཧཱུྃ་མཧཱ་རཏྣ་གུ་རུ་སརྦ་ཌཱ་ཀི་ནི་པཱ་ཤཾ་ཀུ་རུ་ཧཱུྃ༔ དབང་གི་མེ་ཐབ་ཟླ་གམ་བརྩིགས༔ ཟས་སྣ་སྨན་སྣ་འབྲུ་སྣ་དང་༔
གོས་དར་རིན་ཆེན་སྣ་ཚོགས་འབུལ༔ ཨོཾ་ཨཱཿཧཱུྃ་བཛྲ་གུ་རུ་དེ་ཝ་ཌཱ་ཀི་ནི་ཨགྣེ་ཡེ་ཛྭ་ལ་རཾ༔ ཧབ་བྱ་ཀ་བྱ༔ བྷ་སུ་སརྦ་དྷི་ར་བྱ༔ ཁ་ཁ་ཁཱ་ཧི་ཁཱ་ཧི༔ ཅི་འདོད་རིན་ཆེན་
དངོས་གྲུབ་གསོལ་བ་བཏབ༔ རྩ་དང་རླུང་ལ་སྦྱང་བར་བྱ༔ དགོས་འདོད་འབྱུང་བའི་རིན་ཆེན་གཏེར༔ ཡིད་བཞིན་ནོར་བུ་ལྟ་བུའོ༔ རྡོ་རྗེ་ཕག་མོའི་རྩ་རླུང་དབང་གི་
སྦྱིན་སྲེག་རྫོགས་སོ༔ ྅྅྅ ྅྅྅ ཞི་བའི་ལས་ཚོགས་ཡིན་ནོ༔ རིག་འཛིན་རྡོ་རྗེ་དྲག་པོ་རྩལ༔ ཡབ་ཡུམ་བསྙེན་པའི་རྟགས་རྫོགས་ནས༔ ནད་གདོན་སྡིག་སྒྲིབ་ཞི་

བའི་ཕྱིར༔ བུམ་པ་རྒྱན་ལྡན་མཛེས་པར་བཤམས༔ བུམ་རྫས་ཉེར་ལྔ་སྤྱི་དང་མཐུན༔ བུམ་ནང་རིག་འཛིན་དྲག་པོ་རྩལ༔ ཡབ་ཡུམ་སྐུ་མདོག་དཀར་གསལ་འཚེར༔ མཁའ་འགྲོ་ཡབ་ཡུམ་ཐམས་ཅད་ནི༔
སྐུ་མདོག་དཀར་གསལ་བུམ་པ་བསྣམས༔ སྤྱན་དྲངས་མཆོད་བསྟོད་གཞུང་བཞིན་བྱ༔ ཨོཾ་ཨཱཿཧཱུྃ་གུ་རུ་དེ་ཝ་ཌཱ་ཀི་ནི་སརྦ་དུཿཁ་ཞི་བ་ཤིནྟཾ་ཀུ་རུ་ཡེ་སྭཱཧཱ༔ འགྲོ་བའི་སྡིག་སྒྲིབ་དག་པར་བསམ༔ ཁྲུས་ཀྱི་ཆོ་
ག་རྒྱས་པར་བྱ༔ ནད་གདོན་ཐམས་ཅད་ཞི་བར་འགྱུར༔ ཞི་བའི་ལས་ཚོགས་སོ༔ ས་མ་ཡ༔ རྒྱ་རྒྱ་རྒྱ༔ ༈ རྒྱས་པའི་ལས་ཚོགས་བཞུགས་སོ༔ རིག་འཛིན་རྡོ་རྗེ་དྲག་པོ་རྩལ༔ ཡབ་ཡུམ་བསྙེན་པའི་རྟགས་
རྫོགས་ནས༔ ཚེ་དང་བསོད་ནམས་རྒྱས་བྱེད་པའི༔ རྒྱས་པའི་གནས་སུ་མཎྜལ་བཤམས༔ གཏོར་མ་རིན་ཆེན་འབར་བའི་དབྱིབས༔ དཀར་དམར་རྒྱན་ལྡན་བརྗིད་ལྡན་བཤམས༔ འཕྲིན་ལས་གཞུང་
བསྲང་འཛབ་འདི་བཟླ༔ ཨོཾ་ཨཱཿཧཱུྃ་མཧཱ་གུ་རུ་དེ་ཝ་ཌཱ་ཀི་ནི་སརྦ་བ་སུ་ན་ན་ཁ་དྷེ༔ སརྦ་པུཥྚིཾ་ཀུ་རུ་ཡེ་བསྡུས་བསྡུས་སྭཱཧཱ༔ གསོལ་བ་བཏབ་ཅིང་དངོས་གྲུབ་ཞུ༔ ཚེ་དང་བསོད་ནམས་རྒྱས་པར་འགྱུར༔
རྒྱས་པའི་ལས་ཚོགས་སོ༔ ས་མ་ཡ༔ རྒྱ་རྒྱ་རྒྱ༔ དབང་གི་ལས་ཚོགས་ཡོད༔ རིག་འཛིན་རྡོ་རྗེ་དྲག་པོ་རྩལ༔ ཡབ་ཡུམ་བསྙེན་པའི་རྟགས་རྫོགས་ནས༔ དབང་གི་ལས་ཚོགས་བསྒྲུབ་པར་བྱ༔ དབང་གི་

༄༅༔ ༔གནས་སུ་མཆོད་གཏོར་བཤམས༔ དཔལ་གཏོར་ནོར་བུ་རིན་ཆེན་འབར༔ མཚལ་དང་འབྲི་མོག་སིནྡྷུ་རས༔ དམར་གསལ་རྒྱན་ལྡན་མཛེས་པར་བཤམས༔ འཕྲིན་ལས་གཞུང་
བསྲང་འཛབ་འདི་བཟླས༔ ཨོཾ་ཨཱཿཧཱུྃ་གུ་རུ་དེ་ཝ་ཌཱ་ཀི་ནི་སརྦ་ལོ་ཀ་པ་ཤཾ་ཀུ་རུ་ཧྲིང་ཧྲིང་ཛཿཛཿ གསོལ་བ་བཏབ་ཅིང་དངོས་གྲུབ་ཞུ༔ དབང་གི་འཕྲིན་ལས་གྲུབ་པར་འགྱུར༔ དབང་གི་ལས་ཚོགས་རྫོགས་
སོ༔ ས་མ་ཡ༔ རྒྱ་རྒྱ་རྒྱ༔ ༈ དྲག་པོའི་ལས་ཚོགས་སོ༔ རིག་འཛིན་རྡོ་རྗེ་དྲག་པོ་རྩལ༔ ཡབ་ཡུམ་བསྙེན་པའི་རྟགས་རྫོགས་ནས༔ དྲག་པོའི་འཕྲིན་ལས་སྒྲུབ་པ་ནི༔ བཀའ་སྲུང་ལེགས་ལྡན་ནག་པོ་སྟེ༔
རབ་འཇིགས་དྲག་པོའི་ཆ་ལུགས་ཅན༔ དེའི་འཕྲིན་ལས་གཞུང་བསྲང་ལ༔ བསྙེན་དང་སྒྲུབ་དང་ལས་སྦྱོར་བྱ༔ དྲག་པོའི་འཕྲིན་ལས་གྲུབ་པར་འགྱུར༔ རྡོ་རྗེ་དྲག་པོ་རྩལ་གྱི་ལས་ཚོགས་རྫོགས་སོ༔ ས་
མ་ཡ༔ རྒྱ་རྒྱ་རྒྱ༔ བྱང་ཟང་ཟང་ལྷ་བྲག་གི་སྐེད་ནས་རིག་འཛིན་རྒོད་ཀྱི་ལྡེམ་འཕྲུ་ཅན་གྱིས་སྤྱན་དྲངས་པའོ༔